કેસરવર્ણી સમી સાંજે દીદી, મહાદેવના મંદિરના પૂજારીની નાનકડી ઓરડીમાં રહેતા વિવેકના પરિવારને મળવા ગયાં. વિવેકની માતાને મળી, ચરણસ્પર્શ કરી માથે ચડાવતાં બોલ્યા કે “માસી, મહાદેવની ફડફડ ફરકતી ધજાની સાક્ષીએ કહું છું કે મારા વર્ગના બધાં જ વિદ્યાર્થીઓને હું ચાહું છું, બધાને ભણાવ્યા, રમાડ્યા, જમાડ્યા પરંતુ તમારા વિવેકે મને માંના સંસ્કાર શું તેનો આજે પરિચય કરાવ્યો ! બધા એક પછી એક ફુટપટ્ટી અડાડતા હતા ત્યારે મારા કાળજે લોહીના ટશીયા ફૂટતા હતા ! પણ વિવેકના વર્તનથી બધી પીડા શમી ગઈ છે. તમે વિવેકના મનમાં, સારા સંસ્કારો અને અડગ શ્રધ્ધા નિર્માણ કરી છે, એ માટે તમને વંદન કરવા આવી છું.”